Lekėčiai (kaimas)
Lekėčiai – kaimas Šakių rajono savivaldybėje, supantis Lekėčių miestelį iš vakarų, pietų ir šiaurės pusės. Kaimą supa miškai, teka Liekė su Liekaičiu (ant jo sudarytas nedidelis tvenkinys). Eina plentas  140  Kaunas–Zapyškis–Šakiai , prie jo įrengta degalinė. Pietinėje dalyje („Lekėčių Paryžiuje“) yra paminklinis kryžius iš čia kilusiai poetei Gražinai Tulauskaitei. 2023 m. prie Šilagirio girininkijos pasodintas Ukrainos karo aukų atminimo ąžuolynas.